### Beslutninger

Tejs Karlsen med bemærkning, at byrådet i sit møde den 22. januar 2025 har vedtaget Magistratens indstilling i overensstemmelse med erklæring fra Økonomi- og Erhvervsudvalget af 15. januar 2025.

###

Beslutningsforslag fra V, RV og KF

[adresse] er [adresse] 2. største by og med et af verdens bedste universiteter og meget attraktive erhvervsuddannelser sætter [adresse] sig selv på verdenskortet som et mekka for viden og innovation.

Med flere end 50.000 studerende har [adresse] landets højeste koncentration af studerende i forhold til indbyggere. [adresse] er en populær studieby med mange muligheder og et godt studiemiljø. Det er ikke kun unge danskere, som drager mod [adresse] for at dygtiggøre sig, men også udenlandske studerende, som ønsker at få sig en uddannelse her i byen.

Det er positivt for [adresse], at der hvert år kommer ca. 7000 studerende fra udlandet for at læse i vores by. De internationale studerende bidrager positivt til byens pulserende studiemiljø og er netværksskabende for byens øvrige studerende. Desværre er situationen den, at mange af de internationale studerende flytter tilbage til deres hjemland efter endt uddannelse her i [adresse] i stedet for at bosætte sig i byen.

Derfor mener vi, at vi skal være bedre til at fastholde de internationale studerende, der kommer til vores by, så de også bliver boende og tager sig et arbejde efter endt uddannelse.

Dette vil udover at være positivt for byens økonomi være med til at afhjælpe de rekrutteringsudfordringer, vi har i byen.

Når der kommer flere dygtige studerende i [adresse] både fra ind-og udland, tiltrækker byen også flere virksomheder.

Vi mener, at [adresse] skal være en international metropol, og være et eksempel til følge i andre kommuner. For at komme dertil skal vi sikre, at flere internationale studerende bliver i vores by efter endt uddannelse og bidrager til vores arbejdsmarked i [adresse], det gælder for både vores universitet samt byens erhvervsuddannelser. Udenlandske medarbejdere kan give danske virksomheder ny viden, sætte gang i innovationen og åbne døre til eksportmarkeder. Alt sammen til gavn for aarhusiansk økonomi.

Desværre må vi erkende, at især små og mellemstore virksomheder støder på både praktiske og kulturelle barrierer, når det handler om at rekruttere udenlandsk arbejdskraft. Og de er af samme grund langt mere tilbageholdende med at søge udenlands end de store virksomheder med langt flere ressourcer også selvom disse har boet i [adresse] for at studere.

Vi ønsker, at [adresse] i samarbejde med byens uddannelsesinstitutionerne og organisationer i civilsamfundet som Erhverv [adresse] og Business Region Aarhus skal være med til at sikre [adresse]’ position som international metropol.

Indstilling:

Vi vil gerne have undersøgt:

1. Om [adresse] som organisation kan indgå i flere internationale forbindelser og samarbejdsrelationer med byer både i og uden for [adresse]?

2. Om det er muligt at oprette flere internationale studiejobs til studerende i byen, hvis ja hvor?

3. Om det er muligt at samarbejde med studenterhusene på byens uddannelsesinstitutioner, i forbindelse med netværksarrangementer målrettet internationale studerende?

4. Om der kan etableres flere praktikpladser til internationale studerende samt sikre, at det er nemt at komme i praktik både ved [adresse] og ved byens samarbejdspartnere. Herunder om Erasmus+-midler kan medfinansiere dele af disse tiltag?

5. Undersøge om SMV’er i byen har de rette værktøjer for at internationalisere sig, så de er klar til at tage imod udenlandsk arbejdskraft?

6. Om der en god nok overgang på byens internationale uddannelsestilbud på alle niveauer?

På vegne af

Kirstine Christoffersen, Venstre i [adresse] (Ordfører på vegne af forslagsstillerne)

Kent Friis, Radikale Venstre

Inga Christiansen, Konservative folkeparti

INDSTILLING FRA BORGMESTERENS AFDELING

Indstillingen er ligeledes svar på bestilling af en strategi vedr. international arbejdskraft besluttet med vedtagelsen af budget for 2024.

### Resume

V, RV og KF har 12. april 2023 fremsat et beslutningsforslag om, at [adresse] skal være en international metropol. Som svar på beslutningsforslaget foreslås i indstillingen, at Strategi for rekruttering og fastholdelse af international arbejdskraft vedtages.

Baggrunden for den sene besvarelse af beslutningsforslaget er dels koblingen til to tidligere beslutningsforslag om en studiebyspolitik og den deraf følgende indstilling om supplerende studiebysinitiativer, som er fremsendt parallelt med nærværende indstilling, dels gennemførelse af dataindsamling samt den intensiverede indsats for en erhvervsrettet ungdomsuddannelse (HPX/EPX).

Indstillingen forholder sig desuden til budgetforlig for 2024 og overslagsårene.

Baggrunden er, at [adresse] har et stigende behov for international arbejdskraft. Derfor har Aarhus Byråd besluttet, at der skal udarbejdes en strategi for international arbejdskraft som supplement til den nugældende internationale strategi.

Da undersøgelser viser et lavt kendskab til byens internationale tilbud [1],[2], lægger strategien op til etableringen af en samlende paraply, som skal bidrage til større koordinering og synliggørelse af tilbuddene og understøtte driftsaktører i fundraising og interessevaretagelse. Det vurderes, at den foreslåede bevilling på i alt 6 mio. kr. i 2025-27 er nødvendig og tilstrækkelig for at implementere paraplyen.

I strategien anbefales også ti initiativer under områderne ”Synlighed”, ”Sprog og kultur”, ”Smidigere modtagelse” og ”Bredere målgruppe”.

### Beslutningspunkter

Det indstilles, at:

1) udkast til ”Strategi for rekruttering og fastholdelse af international arbejdskraft” for 2025-2030 godkendes.

2) der via Erhvervspakken fra Budgetforlig 2025 afsættes 2 mio. kr. årligt i en treårig periode fra 2025-2027 til implementering af det bærende initiativ i strategien: ”Etablering af paraply for den internationale indsats”.

3) de konkrete spørgsmål i beslutningsforslaget, som ikke direkte besvares med denne byrådsindstilling, vil blive drøftet i Økonomi- og Erhvervsudvalget.

### Borgmesterens Afdelings påtegning

Fremsendes til Magistraten. Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.

### Sagsforløb

Udvalg: [adresse]

Dato: 12-04-2023

Sara Holm: 11

Fremsendes til Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 12. april 2023 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 10-12-2024

Sara Holm: 2

Fremsendes til [adresse] med bemærkning, at Magistraten i mødet den 10. december 2024 anbefaler, at byrådet tiltræder Borgmesterens Afdelings indstilling af 3. december 2024.

Liberal Alliance tog forbehold.

Rådmand David Johansen deltog ikke i sagens behandling.

Udvalg: [adresse]

Dato: 18-12-2024

Sara Holm: 5

Fremsendes til Økonomi- og Erhvervsudvalget til behandling i henhold til beslutning i byrådets møde den 18. december 2024.

Udvalg: Økonomi- og Erhvervsudvalget

Dato: 15-01-2025

Sara Holm: 4

Udvalget kunne enstemmigt tiltræde indstillingen i overensstemmelse med Magistratens anbefaling.

John Lind var forhindret i at deltage i udvalgets behandling af sagen.